Document ID: /roh_data/filtered/fineweb-2-filterrobots_roh.jsonl.gz/50273

La Polizia da la citad da Cuira tira ina bilantscha positiva suenter l'emna da lockdown passada. Quai scriva la polizia en ina communicaziun.
La disciplina saja stada gronda, schebain sin il viadi a scola, en las stizuns, ma er tar la gastronomia.
Dus gastronoms haja la polizia admonì perquai ch'els n'hajan betg resguardà las prescripziuns da la Confederaziun.
La polizia mettia dentant vinavant sin il dialog. Il pli impurtant restia l'infurmar, il sclerir e sustegnair ils manaschis pertutgads.
Vinavant scriva la polizia ch'ins haja stuì denunziar plirs automobilists ed automobilistas pervia da surpassament da sveltezza u pervia da canera nunnecessaria.